paragraph_text: Sin je kneza Ivana IX. Frankopana Cetinskog, bio je jedan od hrvatskih latinista u 16. stoljeću. Rođen je kao Ivan X., a kad je stupio u franjevački red, uzeo je ime Franjo. Pošao je stopama strica Grgura († 1523.) i postao kaločki nadbiskup i egerski biskup. Službovao je i kao diplomat na dvoru kralja Ivana Zapolje (1526. – 1540.) i bio je njegov poslanik kod poljskoga kralja Sigismunda I. (1506. – 1548.) te 1533. godine kod cara Karla V. u Španjolskoj, posredujući u ratu između Zapolje i Ferdinanda Habsburgovca.